CELEX: C2006/131/19
Language: el
Date: 2006-06-03 00:00:00
Title: Υπόθεση C-185/04: Απόφαση του Δικαστηρίου (δεύτερο τμήμα) της  16ης Φεβρουαρίου 2006  [αίτηση του länsrätten i Stockholms län (Σουηδία) για την έκδοση προδικαστικής αποφάσεως] — Ulf Öberg κατά Försäkringskassan, länskontoret Stockholm, πρώην Stockholms läns allmänna försäkringskassa (Ελεύθερη κυκλοφορία εργαζομένων — Υπάλληλοι των Ευρωπαϊκών Κοινοτήτων — Γονικά επιδόματα — Συνυπολογισμός του χρόνου ασφαλίσεως στο κοινό σύστημα υγειονομικής ασφαλίσεως των Ευρωπαϊκών Κοινοτήτων)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/11
            
         Απόφαση του Δικαστηρίου (δεύτερο τμήμα) της 16ης Φεβρουαρίου 2006 [αίτηση του länsrätten i Stockholms län (Σουηδία) για την έκδοση προδικαστικής αποφάσεως] — Ulf Öberg κατά Försäkringskassan, länskontoret Stockholm, πρώην Stockholms läns allmänna försäkringskassa
   (Υπόθεση C-185/04) (1)
   
   (Ελεύθερη κυκλοφορία εργαζομένων - Υπάλληλοι των Ευρωπαϊκών Κοινοτήτων - Γονικά επιδόματα - Συνυπολογισμός του χρόνου ασφαλίσεως στο κοινό σύστημα υγειονομικής ασφαλίσεως των Ευρωπαϊκών Κοινοτήτων)
   (2006/C 131/19)
   Γλώσσα διαδικασίας: η σουηδική
   Αιτούν δικαστήριο
   länsrätten i Stockholms län
   Διάδικοι στην κύρια δίκη
   Ulf Öberg
   κατά
   Försäkringskassan, länskontoret Stockholm, πρώην Stockholms läns allmänna försäkringskassa
   Αντικείμενο της υποθέσεως
   Αίτηση για την έκδοση προδικαστικής αποφάσεως — länsrätten i Stockholms län — Ερμηνεία των άρθρων 12 ΕΚ, 17, παράγραφος 2, ΕΚ, 18 ΕΚ και 39 ΕΚ, του άρθρου 7, παράγραφοι 1 και 2, του κανονισμού (ΕΟΚ) 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (ΕΕ L 257, σ. 2), καθώς και της οδηγίας 96/34/ΕΚ του Συμβουλίου, της 3ης Ιουνίου 1996, σχετικά με τη συμφωνία-πλαίσιο για τη γονική άδεια, που συνάφθηκε από την UNICE, τη CEEP και τη CES (ΕΕ L 145, σ. 4) — Δικαίωμα σε γονικό επίδομα (föräldrapenning) — Μη συνυπολογισμός του χρόνου υπαγωγής στο κοινό σύστημα υγειονομικής ασφαλίσεως των Ευρωπαϊκών Κοινοτήτων
   Διατακτικό της αποφάσεως
   Το άρθρο 39 ΕΚ πρέπει να ερμηνευθεί κατά την έννοια ότι, σε περίπτωση εφαρμογής εθνικής κανονιστικής ρυθμίσεως όπως η επίμαχη στην κύρια δίκη, πρέπει να λαμβάνεται υπόψη το χρονικό διάστημα κατά το οποίο ο εργαζόμενος υπαγόταν στο κοινό σύστημα υγειονομικής ασφαλίσεως των Ευρωπαϊκών Κοινοτήτων.
   
      (1)  ΕΕ C 179 της 10.07.2004.